Afrikaans: In Ekklesiologiese Perspektiewe op die geskiedenis van die NGKARing van Lesotho word nie net die verhaal van hierdie Ring weergegee nie, maar ook in kerkhistoriese perspektief vereken. Dit is dus in 'n breëre verbandlegging geplaas en beskryf. Daarom is die hele eertse hoofstuk daaraan afgestaan om 'n oorsig te gee van die verhouding van eers die PESG met die NGK OVS tot min of meer 1900. Gedurende die twintigste eeu het die PESG al meer die Kereke ea Lesotho geword en met die NGSK OVS ná 1910 bande geknoop, terwyl die NGK OVS op die agtergrond geraak het. Tussen 1947 en 1957 het die kerklike kommissies van die drie kerke dikwels vergader. Hulle was op soek na 'n bevredigende verstandhouding met betrekking tot die bediening van lidmate van die Kereke ea Lesotho wat na die Vrystaatse Goudvelde gekom het ter wille van 'n heenkome. Uiteindelik het hulle aanvaar dat kerke ook in die Vrystaat en Lesotho onderskeidelik sal werk. Dit gebeur terwyl die NGSK OVS en NGK OVS 'n gesamentlike sendingaksie in Basotholand beplan en na 1957 ook loods met die beroeping van werkkragte. Net na 1960 is die eerste gemeentes gestig en in 1963 word die Ring van Basotholand geïntitueer. Hierdie Ring is aan die hand geneem deur die kerklike skakelliggame wat deur die NGK/NGSK daar gestel is. Hierdie ljggame het in werklikheid die rol van 'n kerkverband gespeel. In die sewentiger jare is die sendingaksie met die steun van die NG gemeente Bothaville tot diep in die berge uitgebrei, met die klem nou op evangelisering. Ondertussen het die begroting dramaties gestyg. Die instandhouding van die bouprogram wat in 1966 geloods is het duur gekos. Die een tugsaak na die ander het afbrekend die sending onderneming gestrem. 'n Krisis het ontwikkel. In 1987 sou 'n indringende debat en teologiese verantwoording eers die leraars en evangeliste in Lesotho en later die Ring betrek. Dit is hierdie verantwoording wat meegebring het dat die Ring van Lesotho homself erken het as die verband tussen die (nou) agt gemeentes in Lesotho.